Fəxriyə Xələfova

Xələfova Fəxriyə Rafiq qızı — azərbaycanlı modelyer və dizaynerdir. O, milli geyimlərin müasir üslubda yenidən dizayn edilməsi və Azərbaycan mədəniyyətini geyimlər vasitəsilə təbliğ etməsi ilə tanınır. Fəxriyyə Xələfova həmçinin parfümeriya sahəsində də fəaliyyət göstərib və öz adına xüsusi ətir kolleksiyaları yaradıb. Onun yaradıcılığına xas xüsusiyyətlər arasında milli ornamentlər, naxışlar və qədim Azərbaycan geyimlərinin müasir interpretasiyası xüsusi yer tutur.

Dizayner kimi bir çox yerli və beynəlxalq tədbirlərdə iştirak edib və Azərbaycan mədəni irsinin dünyada tanıdılmasına töhfə verib., əməkdar incəsənət xadimi (2006), Azərbaycan Dövlət Mədəniyyət və İncəsənət Universitetinin Dizayn və dekorativ-tətbiqi sənət kafedrasının dosenti, "Fakhriya Khalafova" moda evinin təsisçisi.Abdullayeva, F. "Turist öz istirahətindən mənəvi qida almaq istəyir": Modelyer Fəxriyə Xələfova xarici turistlərə milli geyimlərimizlə bağlı mühazirə oxuyub: [Bakıda səfərdə olan rusiyalı turizm təmsilçilərinə] //Mədəniyyət.- 2015.- 17 iyul.- S.10.

 Həyatı 
Bakı şəhərində, ziyalı ailəsində anadan olmuşdur. Qarabağın məşhur Xələfbəyovlar nəslindəndir. Orta təhsilini Bakı şəhəri 6 saylı orta məktəbində almışdır. Azərbaycan Dövlət Universitetinin İnsan beyninin neyrofiziologiyası ixtisası üzrə Biologiya fakültəsində təhsil almışdır (1985–1990). Sonra Psixologiya ixtisası üzrə Azərbaycan Elmlər Akademiyasının aspiranturasını bitirmişdir (1994). Türkiyədə təhsilini davam etdirərək Xüsusi Ali Bədii dizayn məktəbini bitirmişdir (1997).

1998-ci ildən peşəkar modelyer kimi moda sahəsində fəaliyyət göstərir. "Sirr", "Neft ilahəsi", "Ays", "Ümid ritmləri" kimi moda kolleksiyaları Rusiya, Qazaxıstan, Gürcüstan, Belarus və Almaniyada nümayiş etdirilmişdir. "EKSPO-2000" Ümumdünya sərgisində və bir sıra beynəlxalq moda müsabiqələrində münsiflər heyətinin üzvü və sədri olmuşdur. Beynəlxalq müsabiqələrdə diplom və mükafatlara layiq görülmüşdür. 2005-ci ildə Azərbaycan Dövlət Mədəniyyət və İncəsənət Universitetində pedaqoji fəaliyyətə başlamışdır. 2015-ci ildə dosent elmi dərəcəsi verilmişdir. Hal-hazırda "Fakhriya Khalafova" Moda və dizayn mərkəzinin rəhbəridir.

Atası Rafiq Rəsul oglu Xələfov (1939–1998) 1979–1989-cu illərdə Azərbaycan SSR-in Avtomobil yollarının istismarı və tikintisi naziri olmuşdur.
Anası Əliyeva Rəfiqə Əlirza qızı kimya elmləri doktoru, professor, Azərbaycan Milli Elmlər Akademiyasının həqiqi üzvü (akademik) (2014), "Şöhrət" ordeni laureatı, əməkdar elm xadimi. Qardaşı Rauf Xələfov Dövlət Təhlükəsizliyi Xidmətinin general mayorudur. Bacısı Sevinc Hacıyeva (1966-cı il) 1995–2004-cü ilə kimi BDU nun kimya fakültəsində dosent vəzifəsində çalışıb. Bakı Dövlət Universitetinin professoru, kimya elmləri doktorudur. 2004-cü ildən "Ekoloji kimya" kafedrasının müdiridir. 200-dən çox elmi əsərin müəllifidir. Fəxriyə Xələfovanın 1993-cü il təvəllüdlü Məhəmməd adında oğlu var.

2017-ci ilin dekabrın 5-də Rusiya Elmlər Akademiyasının akademiki, Dövlət Ermitajının direktoru Mixayil Piotrovski ilə Azərbaycanın Əməkdar İncəsənət Xadimi, Azərbaycan Dövlət Mədəniyyət və İncəsənət Universitetinin dossenti Fəxriyə Xələfova arasında, dizaynerin kolleksiyasına məxsus 3 libasın Ermitaj muzeyinin kostyum qalereyasının fonduna keçməsi barəsində saziş imzalanıb.

2018-ci ildə Özbəkistan Respublikasına "Asiya, Afrika və Avropa ölkələri arasında Miss union fashion 2018" tədbiri çərçivəsində səfəri zamanı Özbəkistan
Dövlət Tətbiqi İncəsənət Muzeyinə və Özbəkistan Dövlət Muzeyinə şəxsi kolleksiyasından olan özbəkistan ipəyindən hazırlanmış libasları hədiyyə etmişdir.

 Yaradıcılığı 
Fransanın paytaxtı Paris şəhərində mövsümün ən parlaq hadisəsi olan "Ethical Fashion Show — 2007"  moda tədbirində Azərbaycanı ilk dəfə Fəxriyə Xələfova təmsil etmişdir.

 Moda nümayişləri 
 Rusiyada Azərbaycan mədəniyyəti günləri — "Sirr" kolleksiyası, 1999-cu il, "Ladies of Azerbaijan" kolleksiyası – 2003-cü il.
 I və III beynəlxalq müsabiqə — "Müasir milli geyim dəstinin yüksək modası" 2000-ci il, Qazaxıstan, Alma-Ata
 "Neft ilahəsi" kolleksiyası, 2002-ci il, Belarus, Minsk "Ümid ritmləri" kolleksiyası −2002-ci il.
 "EXPO 2000" Beynəlxalq sərgisi, Hanover, Almaniya.
 "Avropa xətti" II beynəlxalq reklam festivalı, Minsk, Belarus, Fotolayihə, 2003-cü il.
 Kiyev beynəlxalq reklam festivalı, Ukrayna, Fotolayihə, 2004-cü il.
 "Moskvada moda həftəsi" adlı Birinci beynəlxalq tədbir, "Misilsiz dəbdəbə" kolleksiyası, Rusiya, 2004-cü il..
 Baltic Fashion Week, Riqa, Latviya, 2005-ci il.
 "EXPO 2005" Beynəlxalq sərgisi, Yaponiya.
 2005-ci ildə Misir Ərəb Respublikasında Azərbaycan Mədəniyyəti Günlərində iştirakı.
 "Almata moda həftəsi 2006" adlı Beynəlxalq tədbir, Kazaxstan, 2006-cı il.
 "İstanbul Moda Həftəsi. Türkiyə — 2007".
 "Milli geyimdə yüksək moda". VIII Beynəlxalq müsabiqə. 2007, Rusiya, Moskva. "Cazibə" kolleksiyası
 "ETHICAL FASHION SHOW — 2007" – Paris, Fransa. ""new glamour" kolleksiyası.
 "Fashion planet-2009" beynəlxalq sərgi. Monako Krallığı.
 "Georgian Fashion Week", Tbilisi, Gürcüstan, 2011-ci il. "Caspian Rose" kolleksiyası.
 II Beynəlxalq Avrasiya " İpək yolu" festivalı, Çin 2013-cü il "İpəyin Renisansı Kolleksiyası"
 "Labo Etnik", 2014. Paris, Fransa.
 "Oriental Fashion Show", 2014. Paris, Fransa.
 "Fashion For Europe". Vyana, Avstriya — 2015
 "Caspian fashion week". Həştərxan, Rusiya — 2015
 "Baku Fashion Night" Moda Həftəsi. Bakı, Azərbaycan — 2015.
 "Fashion For Europe". Vyana, Avstriya — 2016.
 "Oriental Fashion Show", 2014. Paris, Fransa.
 "Oriental FASHION SHOW 2017" "İncə Cazibə" kolleksiyası. Paris, Fransa — 2017

 Mükafatlar 
29 dekabr 2006-cı ildə Azərbaycan təsviri sənətinin inkişafındakı xidmətlərinə görə Əməkdar incəsənət xadimi fəxri adı ilə təltif olunub.
13 dekabr 2023-cü ildə Azərbaycan Dövlət Mədəniyyət və İncəsənət Universitetinin 100 illiyi münasibətilə Azərbaycan Respublikası Prezidentinin fəxri diplomu ilə təltif edilmişdir.

 İstinadlar 

 Xarici keçidlər 

 Fəxriyə Xələfova — rəsmi sayt
 Azərbaycan parfümeriyası
 Rəfiqə Əliyevə — Akademik
 Rafiq Xələfovun 70 illiyi
 Əliyeva Rəfiqə Əlirza qızı

Kateqoriya:Xələfbəyovlar
Kateqoriya:Azərbaycan modelyerləri
Kateqoriya:Bakıda doğulanlar
Kateqoriya:Azərbaycan Respublikası Prezidentinin fəxri diplomu ilə təltif edilənlər